CELEX: C2006/281/40
Language: et
Date: 2006-11-18 00:00:00
Title: Kohtuasi C-373/06 P: Thomas Faherty 13. septembril 2006 esitatud apellatsioonkaebus Euroopa Ühenduste Esimese Astme Kohtu (esimene koda) 13. juuni 2006.  aasta otsuse peale liidetud kohtuasjades T-218/03 kuni T-240/03: Cathal Boyle jt versus Euroopa Ühenduste Komisjon

18.11.2006   
            
            
               ET
            
            
               Euroopa Liidu Teataja
            
            
               C 281/25
            
         Thomas Faherty 13. septembril 2006 esitatud apellatsioonkaebus Euroopa Ühenduste Esimese Astme Kohtu (esimene koda) 13. juuni 2006. aasta otsuse peale liidetud kohtuasjades T-218/03 kuni T-240/03: Cathal Boyle jt versus Euroopa Ühenduste Komisjon
   (Kohtuasi C-373/06 P)
   (2006/C 281/40)
   Kohtumenetluse keel: inglise
   Pooled
   
      Hageja: Thomas Faherty (esindajad: P. Gallagher, SC; A. Collins, SC; Solicitor D. Barry.)
   
      Teised menetluspooled: Iirimaa, Euroopa Ühenduste Komisjon
   Hageja nõuded
   
               —
            
            
               tühistada Esimese Astme Kohtu 13. juuni 2006. aasta otsus osas, millega jäeti rahuldamata kohtuasjas T-224/03: Thomas Faherty v. komisjon esitatud hagi komisjoni 4. aprilli 2003. aasta otsuse 2003/245/EÜ (1) komisjonile saabunud taotluste kohta suurendada IV mitmeaastase arendusprogrammi eesmärke parandamaks 12-meetrise kogupikkusega laevade ohutust, navigatsiooni, hügieenitingimusi, toodete kvaliteeti ja töötingimusi tühistamiseks osas, milles sellega jäeti rahuldamata hageja taotlus MFV “Westward Isle'i” asendamiseks pakutud uue RSW laeva püügimahu suurendamiseks seoses ohutuse parandamisega, ja jäeti kohtukulud tema enda kanda.
            
         
               —
            
            
               tühistada komisjoni 4. aprilli 2003. aasta otsuse 2003/245/EÜ komisjonile saabunud taotluste kohta suurendada IV mitmeaastase arendusprogrammi eesmärke parandamaks 12-meetrise kogupikkusega laevade ohutust, navigatsiooni, hügieenitingimusi, toodete kvaliteeti ja töötingimusi osas, milles sellega jäeti rahuldamata hageja taotlus MFV “Westward Isle'i” asendamiseks pakutud uue RSW laeva püügimahu suurendamiseks.
            
         Väited ja peamised argumendid
   Hageja väidab, et Esimese Astme Kohtu otsust tuleb muuta järgmistel põhjustel:
   Hinnates hageja huvi menetluse algatamiseks seoses otsuse 2003/245 vastuvõtmise kuupäevaga ja mitte hagi esitamise kuupäevaga, kohaldas Esimese Astme Kohus väära õiguslikku kriteeriumit.
   Esimese Astme Kohus tegi olulise vea, mis ilmneb temale esitatud dokumentidest, selles osas, et hageja oli kogu menetluse jooksul MFW “Westward Isle'i” omanik.
   Järeldusel, mille kohaselt otsus 2003/245 ei puuduta hagejat isiklikult, kuna “asjaomased laevad on fiktiivsed”, ei ole õiguslikku alust, lisaks sellele räägib Esimese Astme Kohtu otsuse põhjendus sellele vastu.
   Hageja on, ja on koguaeg olnud MFW “Westward Isle'i” omanik. Seetõttu ei saa väita, et ta kaotas huvi, mis tal oli kahtlematult otsuse 2003/245 tühistamise menetluse algatamisel, kuna see otsus puudutab plaanitud MFW “Westward Isle'i” ohutu tonnaaži taotlust.
   Esimese Astme Kohus tegi vea sedastades, et hagejal puudus huvi taotleda otsuse 2003/245 tühistamist meetmete tõttu, mida ta võttis otsuse tagajärjel tekkinud kahju ja kulutuste vähendamiseks.
   
      (1)  ELT L 90, lk 48.